Rikunarita-ORG/Wikinium huggingface dataset:
# శివమ్

| శివమ్ |
| --- |
|  |
| దర్శకత్వం | శ్రీనివాసరెడ్డి |
| కథ | కిషోర్ తిరుమల (రచయిత) |
| నిర్మాత | రవికిషోర్ |
| తారాగణం | రామ్‌ పోతినేని రాశి ఖన్నా |
| సంగీతం | దేవి శ్రీ ప్రసాద్ |
| నిర్మాణ సంస్థ | శ్రీ స్రవంతి మూవీస్ |
| విడుదల తేదీ | అక్టోబరు2, 2015 |
| దేశం | భారతదేశం |
| భాష | తెలుగు |

**శివమ్**  2015 అక్టోబరు 2న విడుదలైన తెలుగు సినిమా.

## కథ

శివమ్ అనే కుర్రాడిది ఒక విలక్షణ తత్త్వం. ప్రేమికుల పెళ్ళిళ్ళకు ఇంట్లో పెద్దలు అభ్యంతరపెడుతున్నారని తెలిస్తే చాలు... నేరుగా తాను బరిలోకి దిగిపోతాడు. పెద్దవాళ్ళతో పోరాడి మరీ, ప్రేమికుల జంటను కలుపుతూ ఉంటాడు. అలా అప్పటికి 112 పెళ్ళిళ్ళు చేయించి ఉంటాడు. ఆ క్రమంలో జడ్చర్ల పట్నాన్ని గడగడలాడించే భోజిరెడ్డి అనే ప్రతినాయకుని మనుషుల్ని కొట్టి, వాళ్ళకు శత్రువవుతాడు. అలాంటి కుర్రాడు రైలులో వెళుతూ, ఒకమ్మాయి ఏదో షూటింగ్ కోసం అన్న **ఐ లవ్ యూ**  అన్న మాటను సీరియస్‌గా తీసుకుంటాడు. ఆ అమ్మాయినీ, ఆమె ప్రేమనూ వెతుక్కుంటూ వెళతాడు. అదే సమయంలో పోయిన పరువును తిరిగి తెచ్చుకోవడం కోసం భోజిరెడ్డి మనుషులు కథా నాయకుడి కోసం వెతుకుతుంటారు. మరోపక్క అభిమన్యు సింగ్ అనే మరో ప్రతినాయకుడు కూడా కథా నాయకుడి కోసం వెతుకుతుంటాడు. అతనెందుకు వెతుకుతున్నాడన్నది కాసేపు రహస్యం. తీరా కథా నాయకుడు కనిపించినప్పుడు అతణ్ణి వదిలేసి, కథా నాయకిని కిడ్నాప్ చేసుకొని వెళతాడతను. ప్రతినాయకుని దగ్గర నుంచి ఆమెను కథా నాయకుడు రక్షించడం, కథా నాయకుడు పనిపట్టడం కోసం ఇద్దరు ప్రతినాయకుల మధ్య ఒప్పందం కుదరడం లాంటివన్నీ తర్వాతి కథ. ఒక దశలో కథా నాయకితో ప్రేమ కన్నా, ప్రేమించినవాళ్ళను ఏకం చేయడం వైపే కథా నాయకుడు మొగ్గుతాడు. అలా ఎందుకన్నది నేపథ్యము . అదేమిటి, కథా నాయకుడు అసలు 'శివ 'అని పేరు పెట్టుకోవడానికీ, తాను పెళ్ళి చేసిన ప్రేమికుల మొదటి బిడ్డకు 'శివ ' అని వచ్చేలా పేరు పెట్టమనడానికీ కారణం ఏమిటి, ప్రేమ అనే విషయం వచ్చేసరికి అతనెందుకు శివమెత్తుతాడు, చివరకు ప్రతినాయకుల కథెలా ముగిసిందన్నది మిగతా చిత్ర కథ.

## నటవర్గం

* రామ్‌ పోతినేని
* రాశి ఖన్నా
* బ్రహ్మానందం
* సప్తగిరి
* అభిమన్యు సింగ్
* ముకుల్ దేవ్
* ప్రదీప్ మాచిరాజు
* హిమజ
* భరత్ రెడ్డి
* రాజీవ్ కనకాల
* చలపతిరావు తమ్మారెడ్డి

## సాంకేతికవర్గం

* దర్శకుడు - శ్రీనివాసరెడ్డి
* నిర్మాత - స్రవంతి రవికిశోర్
* సంగీతం - దేవి శ్రీ ప్రసాద్

## మూలాలు

## బయటి లంకెలు

* [1]
# తడాఖా

|  |
| --- |
| **తడాఖా** (2013 తెలుగు సినిమా) |
|  |
| దర్శకత్వం | కిషోర్ కుమార్ పార్థాసాని |
| నిర్మాణం | బెల్లంకొండ గణేష్ |
| కథ | ఎన్‌. లింగుస్వామి |
| చిత్రానువాదం | కిషోర్ కుమార్ పార్థాసాని, దీపక్ రాజ్ |
| తారాగణం | సునీల్ నాగ చైతన్య తమన్నా ఆండ్రియా జర్మియా అశుతోష్ రాణా |
| సంగీతం | ఎస్.ఎస్. తమన్ |
| నృత్యాలు | రాజు సుందరం, ప్రదీప్ ఆంటోని, శోభి |
| గీతరచన | భాస్కరభట్ల రవికుమార్ రామజోగయ్య శాస్త్రి |
| సంభాషణలు | కిషోర్ కుమార్ పార్థాసాని, వేమారెడ్డి |
| ఛాయాగ్రహణం | ఆర్థర్ ఏ. విల్సన్ |
| కూర్పు | గౌతంరాజు |
| నిర్మాణ సంస్థ | శ్రీ సాయి గణేష్ ప్రోడక్షన్స్ |
| భాష | తెలుగు |

శ్రీ సాయి గణేష్ ప్రోడక్షన్స్ పతాకంపై కిషోర్ కుమార్ పార్థాసాని దర్శకత్వంలో బెల్లంకొండ గణేష్ నిర్మించిన సినిమా తడాఖా. ఎన్‌. లింగుస్వామి దర్శకత్వంలో తెరకెక్కిన వెట్టై అనే తమిళ సినిమా యొక్క తెలుగు పునఃనిర్మాణమైన ఈ సినిమాలో సునీల్, నాగ చైతన్య, తమన్నా, ఆండ్రియా జెరెమియా ముఖ్య పాత్రలు పోషించారు. ఎస్. ఎస్. థమన్ ఈ సినిమాకి సంగీతాన్ని అందించారు. ఈ సినిమా మే 10, 2013న విడుదలై విజయం సాధించింది.

## కథ

పోలీస్ సబ్ ఇన్స్పెక్టర్ నాగబాబు (కొణిదల నాగేంద్రబాబు)కి ఇద్దరు కొడుకులు. వారే శివరామకృష్ణ (సునీల్), కార్తీక్ (నాగ చైతన్య). ఇందులో శివరామకృష్ణ బాగా భయస్తుడు, కార్తీక్ ఎంతో ధైర్యంగా ఎవరితోనైనా గొడవ పెట్టుకునే మనస్తత్వం కలవాడు. అలాంటి తరుణంలో గుండె పోటుతో నాగబాబు మరణిస్తాడు. కార్తీక్ ఎలా గోలా శివరామకృష్ణని ఒప్పించి నాగబాబు పోలీస్ జాబ్ తనకి వచ్చేలా చేస్తాడు. సునీల్ కి పోస్టింగ్ వచ్చిన ఏరియాలో బగ్గా (అశుతోష్ రానా), కాశీ అనే ఇద్దరు రౌడీలు దోపిడీలు, రౌడీయిజం, స్మగ్లింగ్ చేస్తూ ప్రజల్ని, పోలీసుల్ని తమ గుప్పెట్లో పెట్టుకొని ఉంటారు. అలాంటి ఊరికి ఎస్ఐగా వచ్చిన శివరామకృష్ణ అదే ఊర్లోలో (ఆండ్రియా జెరేమియా)ని పెళ్ళి చేసుకుంటాడు. మరోపక్క కార్తీక్ లో చెల్లెలైన పల్లవి (తమన్నా) ప్రేమించుకుంటారు. ఇలా సాఫీగా సాగుతున్న సమయంలో శివరామకృష్ణకి ఓ కేస్ అప్పగిస్తాడు. తన తమ్ముడు కార్తీక్ సాయంతో శివరామకృష్ణ ఆ కేస్ ని క్లోజ్ చేస్తాడు. అలాగే ఒకసారి బగ్గా స్మగ్లింగ్ చేస్తున్న లారీలను సీజ్ చేస్తాడు. దాంతో శివరామకృష్ణకి – బగ్గాకి మధ్య వైరం మొదలవుతుంది. ఆ తర్వాత శివరామకృష్ణ పిరికోడని కార్తీక్ అతని వెనకుండి నడిపిస్తున్నాడని తెలుసుకున్న బగ్గా అతన్ని చంపాలని ప్లాన్ చేస్తాడు. కార్తీక్ ద్వారా చావు నుంచి తప్పించుకోగలగిన శివరామకృష్ణ ఆ తర్వాత ఎలా మారాడు? అన్నదమ్ములిద్దరూ కలిసి బగ్గా సామ్రాజ్యాన్ని ఎలా నాశనం చేసారు అనేదే మిగిలిన కథాంశం.

## పురస్కారాలు

2013 సైమా అవార్డులు

1. ఉత్తమ సహాయనటుడు (సునీల్)

## స్పందన

* *రెండున్నర గంటల సేపు చూసిన సినిమాలోని ఏ ఒక్క సన్నివేశమూ మళ్ళీ తలుచుకోవాలని పించదు. వెళ్ళాం.. చూశాం… వచ్చాం అనే అనిపిస్తుంది. నాగచైతన్య లవర్ బోయ్ మాత్రమే కాదు… ఫైట్స్ కూడా చేయగలడు అని నిరూపించడానికి చేసిన ప్రయత్నమే ‘తడాఖా’ తప్పితే ఇందులో ప్రత్యేకత ఏమీ లేదు.* - వడ్డి ఓంప్రకాశ్ నారాయణ్ ఫిల్మ్ జర్నలిస్ట్

## మూలాలు
# వంశీ పైడిపల్లి

| వంశీ పైడిపల్లి |
| --- |
|  |
| జననం |  (1978-07-27) 1978 జులై 27 అదిలాబాద్, తెలంగాణ, భారతదేశం |
| జాతీయత | భారతీయుడు |
| వృత్తి | స్క్రీన్ ప్లే రచయిత & దర్శకుడు |

**వంశీ పైడిపల్లి** (జననం 27 జూలై 1978) తెలుగు సినిమా దర్శకుడు. మున్నా సినిమాతో దర్శకుడిగా పరిచయమైన వంశీ బృందావనం (2010), ఎవడు (2014) వంటి చిత్రాలకు దర్శకత్వం వహించాడు.

## జీవిత విశేషాలు

వంశీ తెలంగాణ రాష్ట్రంలోని ఆదిలాబాద్ జిల్లా లోని ఖానాపూర్ (ప్రస్తుత నిర్మల్ జిల్లాలో ఒక ఉన్నత కుటుంబంలో జన్మించాడు. ఆయన తండ్రి పైడిపెల్లి రవీందర్ రావు కి థియేటర్ ఉండడంవల్ల సినిమా వాతావరణంలో పెరిగిన వంశీ చిన్నప్పటినుండే సినిమాలవైపు ఆకర్షితుడయ్యాడు.

## చదువు

హైదరాబాద్ పబ్లిక్ స్కూల్ లో పాఠశాల విద్యను పూర్తిచేసిన వంశీ, లిటిల్ ఫ్లవర్ జూనియర్ కాలేజీలో ఇంటర్ చదివాడు. బద్రుక ఎడ్యుకేషనల్ సొసైటీ నుండి డిగ్రీ (కామర్స్), మాస్టర్స్ ఆఫ్ కంప్యూటర్ అప్లికేషన్స్ ను చదివాడు.

## సినీరంగ నేపథ్యం

2002లో సాప్ట్ వేర్ ఉద్యోగాన్ని వదిలివేసి ఈశ్వర్ సినిమాకు అసిస్టెంట్ డైరెక్టర్ గా చేరాడు. వర్షం, మాస్ , భద్ర కోసం ఒక అసోసియేట్ డైరెక్టర్ గా పనిచేశారు. 2007వ సంవత్సరంలో ప్రభాస్ నటించిన మున్నా సినిమా ద్వారా దర్శకుడిగా మారారు. 2010లో బృందావనం, 2013లో ఎవడు, 2016 మార్చిలో ఊపిరి సినిమాలు తీశాడు. మాలినిని వివాహం చేసుకున్న వంశీకి ఒక కుమార్తె ఉంది.

## దర్శకత్వం వహించిన సినిమాలు

| సంవత్సరం
 | సినిమా పేరు
 | భాష
 | ఇతర వివరాలు
 |
| --- | --- | --- | --- |
| 2007 | మున్నా | తెలుగు | దర్శకుడు
 |
| 2010 | బృందావనం | తెలుగు | కథ & దర్శకుడు
 |
| 2014 | ఎవడు | తెలుగు | కథ, స్క్రీన్ ప్లే, రచయిత & దర్శకుడు
 |
| 2016 | ఊపిరి | తెలుగు / తమిళం | ద్విభాషా చిత్రం, దర్శకుడు
 |
| 2019 | మహర్షి | తెలుగు | కథ, స్క్రీన్ ప్లే, రచయిత & దర్శకుడు
 |
| 2023 | వారసుడు | తెలుగు / తమిళం | ద్విభాషా చిత్రం, దర్శకుడు
 |

## పురస్కారాలు

* 2019: సైమా ఉత్తమ దర్శకుడు (మహర్షి)
* 2016: సైమా ఉత్తమ దర్శకుడు (ఊపిరి)

* వంశీ పైడిపల్లి 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2019, 2020 ఎక్స్‌లెన్స్‌ అవార్డుల కార్యక్రమంలో 2019 సంవత్సరానికి గాను మహర్షి సినిమాకు గాను మోస్ట్‌ ఇన్‌స్పైరింగ్‌ మూవీ అవార్డును అందుకున్నాడు.

## మూలాలు
# లింగ (సినిమా)

| లింగా |
| --- |
|  |
| దర్శకత్వం | కె. ఎస్. రవికుమార్ |
| రచన | కె. ఎస్. రవికుమార్, పోన్ కుమరన్ |
| నిర్మాత | రాక్ లైన్ వెంకటేష్ |
| తారాగణం | రజినీకాంత్, అనుష్క, సోనాక్షి సిన్హా, సంతానం, జగపతి బాబు |
| ఛాయాగ్రహణం | ఆర్. రత్నవేలు |
| సంగీతం | ఎ. ఆర్. రెహమాన్ |
| నిర్మాణ సంస్థ | రాక్ లైన్ ఎంటర్టైన్మెంట్స్ |
| విడుదల తేదీ | డిసెంబర్ 12, 2014 |
| భాష | తమిళం |

*లింగ* కె. ఎస్. రవికుమార్ దర్శకత్వంలో విడుదలైన బహు భాషా చిత్రం. రజనీ కాంత్ సరసన సోనాక్షి సిన్హా, అనుష్క నటించారు. సినిమాకు సెన్సార్‌ బోర్డు ‘ యు ' సర్టిఫికేట్‌ ఇచ్చింది. ‘లింగ' నిడివి 2 గంటల 54 నిమిషాలు (175 నిముషాల, 42 సెకండ్లు) రజనీకాంత్‌ పుట్టిన రోజు డిసెంబరు 12న ఈ సినిమా ప్రపంచ వ్యాప్తంగా విడుదల అయ్యింది. లింగ షూటింగ్‌ కేవలం 85 రోజుల్లోనే పూర్తిచేశారు. మిగతా పోస్ట్‌ ప్రొడక్షన్‌ పనులు సైతం పూర్తిచేసి 110 రోజుల్లో విడుదల చేశారు. 2014 ఆగస్టు 27న బెంగుళూరులో షూటింగ్‌ మొదలైంది. ఈ చిత్రానికి ఎ. ఆర్. రెహ్మాన్ సంగీతాన్ని అందించారు. లింగ చిత్రంలో రజనీకాంత్ ద్విపాత్రాభినయం చేశారు.

## కథ

## తారాగణం

* రజినీకాంత్ -
* బ్రహ్మానందం
* జగపతిబాబు
* అనుష్క శెట్టి - అనుష్క
* సోనాక్షి సిన్హా - సోనాక్షి సిన్హా
* పొన్‌వన్నన్‌
* సంతానం

## సాంకేతికవర్గం

## మూలాలు

## బయటి లంకెలు

* ఇంటర్నెట్ మూవీ డేటాబేసు లో *లింగ*
# ఇండియన్ ఐడల్

| Indian Idol |
| --- |
| Years | 2004–present |
| Films and television |
| Television series | * *Indian Idol*
* *Indian Idol Marathi*
* *Telugu Indian Idol*
 |
| Miscellaneous |
| Languages | * Hindi
* Marathi
* Telugu
 |
| Produced by | Fremantle ARSenic's Business Empire (2010–present) Miditech (2005–2009) Optimystix Entertainment (2004-2005) |
| Based on | *Pop Idol* |
| No.of Versions | 4 |
| No.of Seasons | 16 |
| Original network | Culver Max Entertainment (Hindi, Marathi) Aha (Telugu) |

**ఇండియన్ ఐడల్** అనేది అంతర్జాతీయ ఫార్మాట్ "పాప్ ఐడల్" నుండి ఉద్భవించిన ప్రసిద్ధ రియాలిటీ సింగింగ్ పోటీ. ఈ ప్రదర్శనలో భారతదేశం అంతటా ఉన్న ఔత్సాహిక గాయకులు ఒకరితో ఒకరు పోటీపడి తదుపరి గెలుపొందినవారు ఇండియన్ ఐడల్ టైటిల్ పొందుతారు. దేశంలోని వివిధ నగరాల్లో నిర్వహించే ఆడిషన్ల ద్వారా పోటీదారులను ఎంపిక చేస్తారు.

ఇండియన్ ఐడల్ 2004లో ప్రారంభమైనప్పటి నుండి విశేషమైన ప్రజాదరణ పొందింది. ప్రదర్శన అనేక సీజన్‌లను పూర్తి చేసింది, ప్రతి సీజన్‌లో ఒకే విధమైన ఆకృతి ఉంటుంది. పోటీదారులు అనేక రౌండ్ల ప్రదర్శనల ద్వారా వెళతారు, వారి గానం సామర్ధ్యాలు, బహుముఖ ప్రజ్ఞను ప్రదర్శిస్తారు. వారి ప్రదర్శనల ఆధారంగా అభిప్రాయాన్ని, స్కోర్‌లను అందించే నిపుణులైన న్యాయనిర్ణేతల బృందం వారు తీర్పునిస్తారు.

జడ్జిల స్కోర్‌లతో పాటు ప్రేక్షకులు కూడా షోలో కీలక పాత్ర పోషిస్తారు. వీక్షకులు తమకు ఇష్టమైన పోటీదారులకు ఓటు వేయడానికి అవకాశం ఉంది, ఎలిమినేషన్ ఫలితాలను నిర్ణయించడానికి వారి ఓట్లు న్యాయమూర్తుల స్కోర్‌లతో కలిపి ఉంటాయి. ఒక విజేత చివరికి ఇండియన్ ఐడల్‌గా పట్టాభిషేకం చేసే వరకు ప్రతి వారం అత్యల్ప కంబైన్డ్ స్కోర్‌తో ఉన్న పోటీదారు తొలగించబడతారు.

ఈ కార్యక్రమం చాలా మంది ప్రతిభావంతులైన గాయకులకు వారి నైపుణ్యాలను ప్రదర్శించడానికి, సంగీత పరిశ్రమలో వారి వృత్తిని ప్రారంభించడానికి ఒక వేదికగా నిలిచింది. అనేక మంది మాజీ పోటీదారులు, ఇండియన్ ఐడల్ విజేతలు భారతీయ సంగీత పరిశ్రమలో గొప్ప విజయాన్ని సాధించారు.

ఇండియన్ ఐడల్ ప్రతిభావంతులైన గాయకులకు వేదికను అందించడమే కాకుండా దాని ఆకర్షణీయమైన ఫార్మాట్, భావోద్వేగ క్షణాలు, ప్రముఖ అతిథి పాత్రలతో ప్రేక్షకులను అలరించింది. ఇది భారతదేశంలో అత్యధికంగా వీక్షించబడిన రియాలిటీ షోలలో ఒకటిగా మారింది, ప్రతి కొత్త సీజన్‌లో వీక్షకులను ఆకట్టుకోవడం కొనసాగిస్తుంది.

## ఇవి కూడా చూడండి

* తెలుగు ఇండియన్ ఐడల్

## మూలాలు
# పండిట్ అజయ్ చక్రవర్తి

పండిట్ అజయ్ చక్రవర్తి
**పండిట్ అజయ్ చక్రవర్తి** ( జననం : 1953 ) పటియాలా ఘరానాకు చెందిన ప్రముఖ హిందుస్తానీ సంగీత గాయకుడు.

## బాల్యం,కుటుంబం

పండిట్ అజయ్ చక్రవర్తి తండ్రి, అజిత్ చక్రవర్తి భారత స్వాతంత్ర్యానంతరం, బంగ్లాదేశ్ నుండి భారత దేశంలోని శ్యాంనగర్కు తన ఇద్దరు కుమారులతో వలస వచ్చాడు. అజయ్ చక్రవర్తి సోదరుడు సంజయ్ చక్రవర్తి ప్రముఖ సంగీతకారుడు. కూతురు కౌశికి చక్రవర్తి కూడా వర్ధమాన సంగీత కళాకారిణి. అజయ్ చక్రవర్తి కలకత్తా విశ్వవిద్యాలయం నుండి పట్టభద్రుడయ్యాడు.

## సంగీత ప్రస్థానం

అజయ్ చక్రవర్తి తన మూడేళ్ళ వయస్సులోనే తండ్రి వద్ద సంగీత పాఠాలు నేర్వడం ప్రారంభించాడు. తరువాత పన్నాలాల్ సామంత, శ్రీ కనైదాస్ బైరాగి వద్ద కొంతకాలం నేర్చి, పద్మభూషణ్ పండిట్ జ్ఞానప్రకాశ్ ఘోష్కు శిష్యుడైనాడు. 1969 లో, ప్రముఖ పటియాలా ఘరానా సంగీత విద్వాంసుడు, ఉస్తాద్ బడే గులాం అలీ ఖాన్ కుమారుడు మునవర్ అలీఖాన్కు శిష్యరికం చేసాడు. పండిట్ అజయ్ చక్రవర్తి ఇప్పుడున్న పటియాలా ఘరానాకు చెందిన వారిలో మేటి హిందుస్తానీ సంగీత కళాకారుడు.

## అవార్డులు, పురస్కారాలు

* [1] సంగీత నాటక అకాడమీ అవార్డు - 2000

## వనరులు

1. [2]
2. [3] Archived 2012-02-11 at the Wayback Machine
3. [4] Archived 2012-11-04 at the Wayback Machine

## బయటి లింకులు

* [5] జీవిత చరిత్ర
* [6] అజయ్ చక్రవర్తి ; బి.బి.సి.లో
* [7] అజయ్ చక్రవర్తి జీవిత చరిత్ర - సమీక్షా ఫోరం
# యువసేన

| యువసేన |
| --- |
|  |
| దర్శకత్వం | జయరాజ్ |
| రచన | మరుధూరి రాజా (మాటలు) |
| నిర్మాత | స్రవంతి రవికిషోర్ |
| తారాగణం | భరత్, శర్వానంద్, కిషోర్, పద్మ కుమార్ |
| ఛాయాగ్రహణం | గుణశేఖర్ |
| కూర్పు | మనోహర్ |
| సంగీతం | జెస్సీ గిఫ్ట్ |
| నిర్మాణ సంస్థ | శ్రీ స్రవంతి మూవీస్ |
| విడుదల తేదీ | 2004 నవంబరు 12 (2004-11-12) |
| దేశం | భారతదేశం |
| భాష | తెలుగు |

**యువసేన** జయరాజ్ దర్శకత్వంలో 2004లో విడుదలైన సందేశాత్మక చిత్రం. ఇందులో భరత్, శర్వానంద్, కిషోర్, పద్మ కుమార్ ముఖ్య పాత్రలు పోషించారు. స్రవంతి మూవీస్ పతాకంపై స్రవంతి రవికిషోర్ ఈ చిత్రాన్ని నిర్మించాడు. ఈ చిత్రం, మలయాళంలో, తమిళంలో మంచి విజయం సాధించిన చిత్రానికి పునర్నిర్మాణం. మలయాళ సంగీత దర్శకుడు జెస్సీ గిఫ్ట్ సంగీతాన్నందించగా సిరివెన్నెల సీతారామ శాస్త్రి, రామజోగయ్య శాస్త్రి పాటలు రాశారు.

## తారాగణం

* వివేక్ గా భరత్
* అరవింద్ గా శర్వానంద్
* కిషోర్
* పద్మ కుమార్
* గోపిక
* రమేష్
* తారిక
* ప్రణతి

## సాంకేతిక వర్గం

* దర్శకుడు: జయరాజ్
* సంగీతం: జెస్సీ గిఫ్ట్
* గీత రచయితలు: రామజోగయ్య శాస్త్రి, సిరివెన్నెల సీతారామశాస్త్రి
* నేపథ్య గానం: జెస్సీ గిఫ్ట్, సందీప్, స్మిత
* సంభాషణలు: మరుదూరి రాజా
* ఫోటోగ్రఫీ: గుణశేఖర్
* కూర్పు: మనోహర్
* నిర్మాత: స్రవంతి రవికిషోర్
* నిర్మాణ సంస్థ: స్రవంతి మూవీస్
* విడుదల:12:11:2004.

## పాటలు

చిత్రం లోని పాటలు సిరివెన్నెల సీతారామశాస్త్రి, రామజోగయ్య శాస్త్రి, రచన చేశారు.

* మల్లీశ్వరివే, గానం. జెస్సీ గిఫ్ట్
* స్వప్నాలను పిలిచే, గానం. సందీప్
* ఓణి వేసుకున్న పూల తీగ, గానం. జెస్సీ గిఫ్ట్, స్మిత
* లోక సమస్తా, గానం. సందీప్
* ఏ దిక్కున నువ్వున్నా, గానం: జెస్సీ గిఫ్ట్

## మూలాలు
# నువ్వొస్తానంటే నేనొద్దంటానా

| నువ్వొస్తానంటే నేనొద్దంటానా |
| --- |
|  |
| దర్శకత్వం | ప్రభు దేవా |
| రచన | పరుచూరి సోదరులు, సందీప్ మలాని, ఎం. ఎస్. రాజు |
| నిర్మాత | ఎం. ఎస్. రాజు |
| తారాగణం | సిద్ధార్థ్, త్రిష కృష్ణన్, ప్రకాష్ రాజ్, వేద, శ్రీహరి |
| ఛాయాగ్రహణం | వేణు గోపాల్ |
| కూర్పు | కె. వి. కృష్ణా రెడ్డి |
| సంగీతం | దేవి శ్రీ ప్రసాద్ |
| పంపిణీదార్లు | సుమంత్ ఆర్ట్ ప్రొడక్షన్స్ |
| విడుదల తేదీ | 2005 జనవరి 14 (2005-01-14) |
| సినిమా నిడివి | 165 ని. |
| భాష | తెలుగు |

**నువ్వొస్తానంటే నేనొద్దంటానా** ప్రభుదేవా దర్శకత్వంలో 2005 లో విడుదలైన సినిమా. ఎం. ఎస్. రాజు నిర్మాణ సారథ్యంలో సుమంత్ ఆర్ట్ ప్రొడక్షన్స్ పతాకంపై నిర్మించిన ఈ సినిమాలో సిద్ధార్థ్, త్రిష ముఖ్య పాత్రలు పోషించారు. ప్రేమించిన అమ్మాయి కోసం ఒక ధనవంతుల కొడుకైన కథానాయకుడు వ్యవసాయం చేసి ఆమె అన్నయ్యను మెప్పించడం ఈ చిత్ర కథాంశం. ఈ చిత్రం తొమ్మిది భాషల్లోకి పునర్నిర్మితం (రీమేక్) అయింది.

## కథ

శివరామకృష్ణ, అతని చెల్లెలు సిరి చిన్నప్పుడే తల్లిదండ్రులను కోల్పోతారు. శివరామకృష్ణ ఆ ఊరి స్టేషన్ మాస్టర్ సాయంతో అప్పులో ఉన్న పొలాన్ని దక్కించుకుని వ్యవసాయం చేసుకుంటూ చెల్లిని జాగ్రత్తగా చూసుకుంటూ ఉంటాడు. ఇద్దరూ పెరిగి పెద్దవారవుతారు. సిరి చిన్నప్పటి నుంచి లలిత అనే స్నేహితురాలు ఉంటుంది.

## నటవర్గం

సిద్ధార్థ్ నారాయణ్
త్రిష కృష్ణన్
* సంతోష్ గా సిద్ధార్థ్ నారాయణ్
* సిరి గా త్రిష కృష్ణన్
* సిరి అన్నయ్య శివరామకృష్ణ గా శ్రీహరి
* లలిత గా వేద
* సంతోష్ తల్లి జానకి గా గీత
* సంతోష్ తండ్రి ప్రకాష్ గా ప్రకాష్ రాజ్
* లలిత తండ్రి గా తనికెళ్ళ భరణి
* స్టేషన్ మాస్టర్ గా పరుచూరి గోపాలకృష్ణ
* సునీల్
* నరసింహ గా నర్సింగ్ యాదవ్
* నందిత జెన్నిఫర్
* జయప్రకాశ్ రెడ్డి
* ధర్మవరపు సుబ్రహ్మణ్యం
* నర్రా వెంకటేశ్వర రావు
* అభిషేక్
* పావలా శ్యామల
* జైలర్ గా చంద్రమోహన్
* ప్రత్యేక పాత్రలో ప్రభు దేవా
* ప్రత్యేక పాత్రలో ఎమ్.ఎస్.రాజు
* గౌరీగా సంతోషి

## పాటలు

దేవి శ్రీ ప్రసాద్
* చంద్రుళ్ళో ఉండే కుందేలు , శంకర మహదేవన్
* సంథింగ్ సంథింగ్ , టీప్పు
* ఆకాశం తాకేలా , ఎస్ పి బాలసుబ్రహ్మణ్యం
* పారిపోకే పిట్టా , మల్లికార్జున్, సాగర్
* పాదం కదల నంటుందా , సాగర్
* ప్రేమ కోసమై వలలో , ఘంటసాల
* అదిరే అదిరే , జెస్సీ, కల్పన .
* నిలువద్దo , కార్తీక్ , సుమంగళి.

## పురస్కారాలు

* త్రిష - నంది ఉత్తమ నటీమణులు

## మూలాలు
# అందరివాడు

| అందరివాడు |
| --- |
|  |
| దర్శకత్వం | శ్రీను వైట్ల |
| తారాగణం | చిరంజీవి, టబు, రిమీ సేన్, ప్రకాష్ రాజ్ |
| కూర్పు | మార్తాండ్ కె. వెంకటేష్ |
| సంగీతం | దేవి శ్రీప్రసాద్ |
| విడుదల తేదీ | 2005 జూన్ 4 (2005-06-04) |
| భాష | తెలుగు |

**అందరివాడు** 2005 లో శ్రీను వైట్ల దర్శకత్వంలో విడుదలైన సినిమా. ఇందులో చిరంజీవి, టబు, రిమీ సేన్ ప్రధాన పాత్రలు పోషించారు. ఈ చిత్రానికి సంగీతం దేవిశ్రీప్రసాద్ అంధించారు

## కథ

గోవిందరాజులు (చిరంజీవి) అనే ఒక మేస్త్రికి కి సిద్ధార్థ్ (చిరంజీవి) అనే కుమారుడు ఉంటాడు. సిద్ధార్థ్ కి చిన్నతనంలోనే తల్లి మరణిస్తే గోవిందరాజులు తన కొడుకు కోసం మళ్ళీ పెళ్ళి చేసుకుండా అతన్ని ప్రేమగా పెంచుతాడు. సిద్ధార్థ్ ఒక టీవీ చానల్ లో రిపోర్టరుగా పనిచేస్తుంటాడు. తన కోసం జీవితాంతం కష్టపడ్డ తన తండ్రికి మళ్ళీ పెళ్ళి చేయాలని సిద్ధార్థ్ ప్రయత్నిస్తుంటే గోవిందరాజులు కావాలనే అవన్నీ చెడగొడుతుంటాడు. ముందు తన కుమారుడికి పెళ్ళి చేయాలని చూస్తుంటాడు.

## తారాగణం

* గోవిందరాజులు/సిద్ధార్థ్ గా చిరంజీవి(ద్విపాత్రాభినయం)
* టబు
* రిమీ సేన్
* ప్రకాష్ రాజ్
* ప్రదీప్ రావత్
* కృష్ణ భగవాన్
* సునీల్
* బ్రహ్మానందం
* ఎం. ఎస్. నారాయణ
* వేణుమాధవ్
* లక్ష్మీపతి
* కొండవలస లక్ష్మణరావు
* ధర్మవరపు సుబ్రహ్మణ్యం
* కైకాల సత్యనారాయణ
* అనంత్
* సలీం బేగ్
* రక్షిత
* పరుచూరి వెంకటేశ్వరరావు
* చంద్రమోహన్
* హేమ
* వజ్జా వెంకటగిరిధర్
* మధుషాలిని
* హరీష్ శంకర్
* సుహాసిని
* సుమిత్ర
* రాఘవలారెన్స్
* మాస్టర్ సజ్జా తేజ

## పాటల జాబితా

ఈ చిత్రానికి ప్రముఖ సంగీత దర్శకుడు దేవి శ్రీ ప్రసాద్ సంగీతాన్ని అందించారు. ఈ సినిమా ఆడియో 2005 మే 23న విడుదలైంది.

పాటల జాబితా| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "పడుచు బంగారమా" | చంద్రబోస్ | మల్లికార్జున్, సుమంగళి | 4:45 |
| 2. | "అమ్మమ్మ నీ మీసం" | సాహితీ | కల్పన, ఉదిత్ నారాయణ్ | 4:46 |
| 3. | "కోడి కూర చిల్లు గారె" | భాస్కరభట్ల | టిప్పు, మాలతీ లక్ష్మణ్ | 4:54 |
| 4. | "అందరివాడు (శీర్షిక గీతం)" | చంద్రబోస్ | ఆండ్రియా జెర్మియా | 3:57 |
| 5. | "ఒకటి రెండు మూడు" | విశ్వ | శంకర్ మహదేవన్, గ్రేస్ కరుణాస్ | 4:28 |
| 6. | "ఎఫ్.టి.వి. ఫిగరుల్లే" | చంద్రబోస్ | కేకే, సునీత సారథి | 4:24 |
| మొత్తం నిడివి: | 27:38 |

## సాంకేతిక బృందం

* దర్శకత్వం: శ్రీను వైట్ల
* సంగీతం: దేవి శ్రీప్రసాద్
* పాటలు: సాహితి,చంద్రబోస్, అనంత శ్రీరామ్
* నేపథ్య గానం: సుమంగళి, కల్పన, కె.కె.సునీత, మల్లికార్జున్, ఉదిత్ నారాయణ, జెస్సీగిఫ్ట్, మాలతి లక్ష్మణ్, సారధి
* మాటలు: కోన వెంకట్
* ఫోటోగ్రఫీ: కబీర్ లాల్
* కళ: అశోక్
* కూర్పు: మార్తాండ్.కె.వెంకటేష్
* నిర్మాత: అల్లు అరవింద్
* నిర్మాణ సంస్థ: గీతా ఆర్ట్స్
* విడుదల:04:06:2005.

## మూలాలు
# నా అల్లుడు (సినిమా)

| నా అల్లుడు |
| --- |
|  |
| దర్శకత్వం | వర ముళ్ళపూడి |
| రచన | వర ముళ్ళపూడి |
| తారాగణం | జూనియర్ ఎన్.టి.ఆర్ శ్రియా జెనీలియా రమ్యక్రిష్ణ రాజీవ్ కనకాల, ఆలీ, సుమన్, నాజర్, కోట శ్రీనివాసరావు, కృష్ణ భగవాన్ |
| కూర్పు | కోటగిరి వెంకటేశ్వర రావు |
| సంగీతం | దేవిశ్రీ ప్రసాద్ |
| విడుదల తేదీ | 14 జనవరి 2005 |
| దేశం |  భారతదేశం |
| భాష | తెలుగు |

**నా అల్లుడు** 2005 లో విడుదలైన తెలుగు సినిమా. శ్రీ భరత్ ఎంటర్ ప్రైజెస్ పతాకంపై ఎ.భరత్ నిర్మించిన ఈ సినిమాకు వర ముళ్ళపూడి దర్శకత్వం వహించాడు. జూనియర్ ఎన్.టి.రామారావు, శ్రియా ప్రధాన తారాగణంగా నటించిన ఈ సినిమాకు దేవిశ్రీ ప్రసాద్ సంగీతాన్నందించాడు.

## తారాగణం

* జూనియర్ ఎన్.టి.ఆర్
* శ్రియా
* జెనీలియా
* రమ్యక్రిష్ణ
* రాజీవ్ కనకాల,
* ఆలీ,
* సుమన్,
* నాజర్,
* కోట శ్రీనివాసరావు,
* కృష్ణ భగవాన్

## పాటల జాబితా

* అందాల బొమ్మరో, రచన: వెన్నెలకంటి రాజేశ్వర ప్రసాద్ గానం.వేణు శ్రీరంగం , సుమంగళి
* సయ్యా సయ్యారే , రచన: సాహితీ, గానం . కార్తీక్ , మాలతీలక్ష్మణ్
* కందిచేను కాడ , రచన: సాహితీ, గానం.జస్సై గిఫ్ట్, కల్పన
* ఎన్ పేరు మురుగన్ , రచన: సాహితీ, గానం.శంకర్ మహదేవన్ , గ్రేస్ కరునాస్
* నడుము చూస్తే , రచన వేటూరి సుందర రామమూర్తి గానం.టీప్పు , కె ఎస్ చిత్ర
* పట్టుకో పట్టుకో, రచన వేటూరి సుందర రామమూర్తి గానం.రంజిత్ , పద్మావతి
* పిల్లచూడు , రచన: సాహితీ, గానం.మనో, ప్రసన్నరావు , కల్పన.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *నా అల్లుడు*
# అశోక్ (సినిమా)

"అశోక్" తెలుగు చలన చిత్రం2006, జూలై,13 న విడుదల.వల్లూరిపల్లి రమేష్ నిర్మించిన ఈ చిత్రంలో జూనియర్ ఎన్టీఆర్, సమీరారెడ్డి, ప్రకాష్ రాజ్, సోనూసూద్ ముఖ్య పాత్రలు పోషించిన ఈ చిత్రానికి సురేందర్ రెడ్డి దర్శకత్వం వహించారు.సంగీతం మణిశర్మ అందించారు.

|  |
| --- |
| **అశోక్** (2006 తెలుగు సినిమా) |
| దర్శకత్వం | సురేందర్ రెడ్డి |
| నిర్మాణం | వల్లూరిపల్లి రామేష్ |
| రచన | సురేందర్ రెడ్డి, వక్కంతం వంశీ, గోపీమోహన్ |
| తారాగణం | జూనియర్ ఎన్.టి.ఆర్, సమీరా రెడ్డి, సోనూ సూద్, ప్రకాష్ రాజ్ రాజీవ్ కనకాల రఘుబాబు వేణుమాధవ్ |
| సంగీతం | మణి శర్మ |
| ఛాయాగ్రహణం | సెంతిల్ కుమార్ |
| కూర్పు | గౌతంరాజు |
| నిర్మాణ సంస్థ | మహర్షి సినేమా |
| భాష | తెలుగు |

## తారాగణం

* జూనియర్ ఎన్.టి.ఆర్\_అశోక్
* సమీర\_అంజలి
* ప్రకాష్ రాజ్\_భాస్కర్ ప్రసాద్, అశోక్ తండ్రి
* సుధ\_అశోక్ తల్లి
* సోనూసూద్\_కృష్ణకాంత్ "కె.కె."
* రేవతి\_సంధ్య , అశోక్ చెల్లెలు
* రమాప్రభ\_ అశోక్ నాయనమ్మ
* శైలేష్ భస్వంత్\_ చిన్న
* రాజీవ్ కనకాల\_రాజీవ్
* వడివుక్కరసి\_యాగమ్మ, కె.కె.తల్లి
* రఘుబాబు\_అంజలి అన్నయ్య
* సురేఖవాణి\_అంజలి వదిన
* సుప్రీత్ రెడ్డి\_పాండ, కె.కె.బ్రదర్
* వేణుమాధవ్\_జగ్గు
* సత్యం రాజేష్\_రాజేష్, అశోక్ స్నేహితుడు
* జీవా\_కె.కె.అనుచరుడు
* ఫిష్ వెంకట్\_కె.కె.అనుచరుడు
* నర్సింగ్ యాదవ్\_కె.కె.అనుచరుడు
* కృష్ణ భగవాన్\_పోలీస్ ఇనస్పెక్టర్
* దువ్వాసి మోహన్\_టి వి.రిపోర్టర్
* ఛత్రపతి శేఖర్\_శేఖర్
* రవికాలే
* స్టంట్ సిల్వ .

## సాంకేతిక వర్గం

* చిత్రానువాదం, దర్శకత్వం: సురేందర్ రెడ్డి
* కధ: వక్కంతం వంశీ
* సంగీతం: మణిశర్మ
* మాటలు: మరుధూరి రాజా
* పాటలు: చంద్రబోస్, భాస్కరభట్ల రవికుమార్
* నేపధ్య గాయకులు: హరిహరన్, కె.కె., వర్దిని, జెస్సీ గిఫ్ట్, కె.ఎస్.చిత్ర, దేవన్, తన్విష్, రవివర్మ, సుజాత, కారుణ్య
* ఛాయ గ్రహణం: సెంథిల్ కుమార్
* కూర్పు: గౌతంరాజు
* నిర్మాత: వల్లూరిపల్లి రమేష్
* నిర్మాణ సంస్థ: మహర్షి సినిమా
* విడుదల:13:07:2006 .

## ఈ చిత్రం లోని పాటల వివరాలు

* ఒక చిన్ని నవ్వే నవ్వి - (కె.కె) (రచన : చంద్రబోస్)
* జాబిలికి వెన్నలనిచ్చి - (హరిహరన్, వర్ధిని) (రచన : చంద్రబోస్)
* నువ్వసలు నచ్చలే నువ్వెందుకనో నచ్చలే - (జెస్సి గిప్ట్, చిత్ర) (రచన :భాస్కర భట్ల)
* ముంతాజు మహలు కట్టించాడు సాజహాను - (దేవన్, తాన్విష్) (రచన : చంద్రబోస్)
* గోల గోల (రవివర్మ, సుజాత) (రచన : చంద్రబోస్)
* ఏకాంతంగా ఉన్నా - (కారుణ్య) (రచన : చంద్రబోస్)
# విక్రమార్కుడు

|  |  |
| --- | --- |
|  | తెలుగు సినిమా\*వేదిక |

|  |
| --- |
| **విక్రమార్కుడు** (2006 తెలుగు సినిమా) |
|  |
| దర్శకత్వం | ఎస్.ఎస్. రాజమౌళి |
| నిర్మాణం | ఎం. ఎల్. కుమార్ చౌదరి |
| రచన | ఎస్. ఎస్. రాజమౌళి, విజయేంద్ర ప్రసాద్, ఎమ్. రత్నం |
| తారాగణం | రవితేజ, అనుష్క శెట్టి |
| సంగీతం | ఎం.ఎం. కీరవాణి |
| ఛాయాగ్రహణం | సర్వేష్ మురారి |
| కూర్పు | కోటగిరి వెంకటేశ్వరరావు |
| నిర్మాణ సంస్థ | శ్రీ కీర్తి క్రియేషన్స్ |
| విడుదల తేదీ | జూన్ 23, 2006 |
| భాష | తెలుగు |
| పెట్టుబడి | 10 కోట్లు |
| **ఐ.ఎమ్.డీ.బి పేజీ** |

**విక్రమార్కుడు** 2006 లో ఎస్. ఎస్. రాజమౌళి దర్శకత్వంలో వచ్చిన చిత్రం. ఇందులో రవితేజ, అనుష్క ముఖ్యపాత్రల్లో నటించారు. ఎం. ఎం. కీరవాణి సంగీత దర్శకత్వం వహించాడు.

## కథ

అత్తిలి సత్తిబాబు హైదరాబాదులో ఓ ఘరానా దొంగ. దువ్వ అబ్బులు తో కలిసి రైల్వే స్టేషన్లలో, కాలనీల్లో చాకచక్యంగా మోసాలు, దొంగతనాలు చేస్తుంటారు. హైదరాబాదుకి ఓ పెళ్ళి కోసం వచ్చిన నీరజ అనే అమ్మాయిని చూసి ప్రేమలో పడతాడు సత్తిబాబు.

## తారాగణం

* విక్రం సింగ్ రాథోడ్/అత్తిలి సత్తిబాబు గా రవితేజ ద్విపాత్రాభినయం
* నీరజ గా అనుష్క శెట్టి
* దువ్వ అబ్బులు గా బ్రహ్మానందం
* బావూజీ గా వినీత్ కుమార్
* టిట్లా గా అజయ్
* ప్రకాష్ రాజ్
* రుతిక
* మహంతి గా రాజీవ్ కనకాల
* బావూజీ బామ్మరిది గా రఘుబాబు
* ఆలీ
* జయప్రకాష్ రెడ్డి
* ప్రభాస్ శ్రీను
* శేఖర్
* అమిత్ కుమార్
* బాబా
* దేవిశ్రీ
* మేఘనా నాయుడు
* నవీన్
* బాబు నేహా
* ప్రమీలారాణి
* బేబి హర్షి
* మాష్టర్ రిషి

## పాటలు

ఎం. ఎం. కీరవాణి సంగీత దర్శకత్వం వహించిన ఈ చిత్రంలో మొత్తం ఆరు పాటలున్నాయి.

| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "డమ్మారె డమ్మ డమ్మ" | చంద్రబోస్ | టిప్పు, కె. ఎస్. చిత్ర, విజ్జి |  |
| 2. | "జుం జుం మాయా" | ఎం. ఎం. కీరవాణి | ఎం. ఎం. కీరవాణి & సునీత ఉపద్రష్ట |  |
| 3. | "కాలేజ్ పాపల డ్రస్సు" | జొన్నవిత్తుల రామలింగేశ్వర రావు | జెస్సీ గిఫ్ట్, కె. ఎస్. చిత్ర | 5.06 |
| 4. | "వస్తావా వస్తావా" | చంద్రబోస్ | అనురాధ శ్రీరామ్ |  |
| 5. | "దూరంగా" | ఎం. ఎం. కీరవాణి | ఎం. ఎం. కీరవాణి, గంగ |  |
| 6. | "జో లాలి" | ఎం. ఎం. కీరవాణి | మాళవిక |  |

## మూలాలు
# యువకులు (2005 సినిమా)

| యువకులు |
| --- |
| దర్శకత్వం | సాయి వెంకట్ |
| నిర్మాత | సాయి వెంకట్ |
| తారాగణం | కిరణ్ తేజ్, సంగీత తివారి, అభినయశ్రీ, స్వాతి ప్రియా, ఆలీ, రజిత, గుండు హనుమంతరావు |
| సంగీతం | జె.ఎ. సుందర్ |
| విడుదల తేదీ | డిసెంబరు 10, 2005 |
| దేశం | భారతదేశం |
| భాష | తెలుగు |

**యువకులు** 2005 డిసెంబరు 10న విడుదలైన తెలుగు చలనచిత్రం. సాయి వెంకట్ దర్శకత్వం వహించిన ఈ చిత్రంలో కిరణ్ తేజ్, సంగీత తివారి, అభినయశ్రీ, స్వాతి ప్రియా, ఆలీ, రజిత, గుండు హనుమంతరావు ముఖ్యపాత్రలలో నటించగా, జె.ఎ. సుందర్ సంగీతం అందించారు.

## నటవర్గం

* కిరణ్ తేజ్సం
* గీత తివారి
* అభినయశ్రీ
* స్వాతి ప్రియా
* ఆలీ
* రజిత
* గుండు హనుమంతరావు

## సాంకేతిక వర్గం

* నిర్మాత, దర్శకత్వం: సాయి వెంకట్
* సంగీతం: జె.ఎ. సుందర్
* పాటలు: సుందర్
* గానం: మల్లికార్జున్, జెస్సిగిప్ట్, విద్య, మాలతి

## మూలాలు